b"\n_START_ARTICLE_\nEstigm\xc3\xa8rgia\n_START_PARAGRAPH_\nEstigm\xc3\xa8rgiao estim\xc3\xa8rgia \xc3\xa9s un terme significa col\xc2\xb7laboraci\xc3\xb3 a trav\xc3\xa9s del medi f\xc3\xadsic. Dins de sistemes descentralitzats, tals com les col\xc3\xb2nies de formigues, els diferents components col\xc2\xb7laboren a trav\xc3\xa9s de pautes o fites deixades en el medi: feromones, acumulaci\xc3\xb3 d'objectes o qualsevol altre tipus de canvi f\xc3\xadsic, com la temperatura. El concepte d'estigm\xc3\xa8rgia va ser introdu\xc3\xaft per Pierre-Paul Grass\xc3\xa9, un estudi\xc3\xb3s de les formigues, per explicar com s'aconseguien realitzar les tasques en grups d'insectes socials sense necessitat de planificaci\xc3\xb3 ni d'un poder central. Actualment, ha estat pres i est\xc3\xa8s a una s\xc3\xa8rie d'algorismes que formen part de la intel\xc2\xb7lig\xc3\xa8ncia artificial; en general, aquests algorismes es denominen ACO o d'optimitzaci\xc3\xb3 per col\xc3\xb2nia de formigues._NEWLINE_Les accions produ\xc3\xafdes en un sistema d'estigm\xc3\xa8rgia, sigui natural o artificial, provoquen accions consecutives per part dels mateixos agents o d'altres diferents de manera que es produeix una coordinaci\xc3\xb3 indirecta que permet assolir fites complexes. \xc3\x89s per tant un dels trets claus de la intel\xc2\xb7lig\xc3\xa8ncia d'eixam, ja que permet que emergeixi un resultat for\xc3\xa7a m\xc3\xa9s sofisticat que la suma de les parts o individus i la col\xc2\xb7laboraci\xc3\xb3 directa entre ells. Aix\xc3\xb2 explica l'\xc3\xa8xit de projectes com la Viquip\xc3\xa8dia."